**Årsmelding Naturvernforbundet i Hole og Ringerike 2023**

I 2023 har det vært avholdt 3 styremøter på Hole Bibliotek.

Følgende høringsinnspill har blitt sendt inn i 2023:

**Hole kommune:**

Kommunedelplan Helgelandsmoen, Kleivheisen og utbyggingen på Storøya

**Ringerike kommune:**

Randselva Kraftverk, Boligregulering Eikli Park, Ny brannstasjon Hvervenmoen, Ny detaljregulering Hvervenmoen, Boligregulering Tandbergdansen, Rullering av kommuneplanens arealdel.

Styret har sendt leserinnlegg til Ringerikes Blad:

«Innspill til Ringerike kommune: kommuneplanens arealdel 2023-2035» og

«Forsvarsbygg må forplikte seg til å sette naturen i stand» i saken om Gyrihaugen .

NIHR har også vært representert med 2 medlemmer og holdt innlegg i møte med Forsvarsbygg om inngrepet på Gyrihaugen sammen med blant andre NOA.

En representant har vært på landstyremøte i Naturernforbundet på Sundvollen Hotell med befaring i Sundvollenbukta i forbindelse med Ringeriksbanen.

Leder har vært på ledersamling i Mjøndalen der de fleste lokallagslederne i Buskerud var representert.

Styret har også holdt foredrag for Bærum Sosialistisk Venstreparti sammen med Holger Schlaupitz angående naturødeleggelsene i forbindelse med Fellesprosjektet Ringeriksbanen og ny E16.

Styremedlem/kasserer har utført botanisk kartlegging i vestre Ådal etter henvendelse fra en grunneier.

Styret har anmeldt en sak om oppgravd fredet Marisko i Dakotaveien, Røyseparken.

NIHR har vært representert i et møte arrangert av FNF (Forum for Natur- og Friluftsliv).

Styret har bidratt til «Ungt Entreprenørskap» på Vik Skole med en video om status Steinsfjorden og Tyrifjorden.

Styret 20.2.24